b'\n_START_ARTICLE_\nAurel P\xc4\x83cal\xc4\x83\n_START_SECTION_\nEduca\xc8\x9bie\n_START_PARAGRAPH_\nA terminat Liceul Militar din Sibiu \xc8\x99i Academia militar\xc4\x83 de la Wiener Neustadt.\n_START_SECTION_\nActivitate\n_START_PARAGRAPH_\nAurel P\xc4\x83cal\xc4\x83 a fost ofi\xc8\x9ber activ \xc3\xaen armata austro-ungar\xc4\x83, lu\xc3\xa2nd parte la Primul R\xc4\x83zboi Mondial, pe frontul rusesc. \xc3\x8en anul 1918 a intrat \xc3\xaen armata rom\xc3\xa2n\xc4\x83 cu gradul de locotenent-colonel \xc8\x99i a luat parte la luptele de la Tisa. Tot \xc3\xaen anul 1918 a fost comandantul g\xc4\x83rzii na\xc8\x9bionale din Sibiu, iar un an mai t\xc3\xa2rziu lichidator militar \xc3\xaen Viena. _NEWLINE_\xc3\x8en anul 1928 a fost numit, cu gradul de general, pre\xc8\x99edinte al Consiliului de R\xc4\x83zboi din Cluj. Din 1928 a servit ca general al Brig\xc4\x83zii 47 Infanterie, p\xc3\xa2n\xc4\x83 \xc3\xaen anul 1935, c\xc3\xa2nd a ie\xc8\x99it la pensie. Din 1938 p\xc3\xa2n\xc4\x83 \xc3\xaen 1940, anul mor\xc8\x9bii, a ocupat func\xc8\x9bia de viceprimar al municipiului Cluj. A fost distins cu ordinul Coroana Rom\xc3\xa2niei \xc3\xaen gradul de comandant \xc8\x99i cu alte \xc3\xaenalte distinc\xc8\x9bii.'